ນາຍົກ Tunisia ລາອອກ ຈາກຕໍາແໜ່ງ
ນາຍົກລັດຖະມົນ​ຕີ ທ່ານ​ Hamadi Jebali ລາ​ອອກ ບໍ່​ເທົ່າ​ໄດ​ຊົ່ວ​ໂມງ​ ຫລັງ​ຈາກພັກ Ennahda ຂອງ​ທ່ານ​ ໄດ້​ປະຕິ​ເສດ​ຕໍ່ແຜນ​ການຂອງທ່ານ.
ນາຍົກລັດຖະມົນຕີທີ່ໄດ້ຮັບການໜຸນຫລັງຈາກພັກສາສະໜາ ອິສລາມ ຕູນິເຊຍ ໄດ້ລາອອກ ໃນວັນອັງຄານວານນີ້ ຫລັງຈາກ ບໍ່ສາມາດສ້າງ ຕັ້ງລັດຖະບານໃໝ່ ເພື່ອເປັນການສະໜອງຕອບ ຕໍ່ການຄາດຕະກໍາຜູ້ນໍາຝ່າຍຄ້ານຄົນສຳຄັນ ທີ່ບໍ່ຝັກໄຝ່ທາງສາ ສະໜາ ໃນຕົ້ນເດືອນນີ້ ນາຍົກລັດຖະມົນຕີ ທ່ານ Hamadi Jebali ລາອອກ ບໍ່ເທົ່າໄດ ຊົ່ວໂມງ ຫລັງຈາກກ່າວວ່າ ພັກ Ennahda ຂອງທ່ານ ໄດ້ປະຕິ ເສດຕໍ່ແຜນການຂອງທ່ານທີ່ຈະຕັ້ງລັດຖະບານທີ່ປະກອບດ້ວຍ ພວກນັກວິຊາການນັ້ນ ທ່ານ Jebali ໄດ້ປະກາດກ່ຽວກັບການສ້າງຕັ້ງລັດຖະບານທີ່ບໍ່ ສັງກັດ ພັກໃດພັກນຶ່ງໃນວັນທີ 6 ເດືອນກຸມພາ ພຽງບໍ່ເທົ່າໃດຊົ່ວ ໂມງຫລັງຈາກ ຜູ້ນໍາທີ່ບໍ່ຝັກໄຝ່ທາງສາສະໜາ ທ່ານ Choki Belaid ໄດ້ຖືກຍິງໃນໄລ ຍະເຜົາຂົນ ຢູ່ນອກເຮືອນຂອງທ່ານ ໃນນະຄອນຫລວງຕູນິສ ບັນດາຜູ້ສະໜັບສະໜູນ ທ່ານ Belaid ໄດ້ກ່າວຫາພັກ Ennadha ວ່າ ເປັນຜູ້ຢູ່ເບື້ອງຫລັງການສັງຫານດັ່ງ ກ່າວ ຊຶ່ງເປັນການກ່າວຫາທີ່ພັກລັດຖະບານໄດ້ປະຕິເສດໄປແລ້ວ ບໍ່ເທົ່າໃດຊົ່ວໂມງຕໍ່ມາຫລັງຈາກການສັງຫານ ກໍໄດ້ເກີດການປະທ້ວງຂະໜາດໃຫຍ່ຂອງຝ່າຍຄ້ານທີ່ນະຄອນຫລວງ ພັກແນວໂຮມປະຊາຊົນ ຂອງທ່ານ Belaid ໄດ້ຖອນໂຕອອກຈາກສະພາທີ່ຮັບຜິດຊອບໃນການ ຮ່າງລັດຖະທໍາມະນູນສະບັບໃໝ່ ຜູ້ນໍາພັກ Ennadha ທ່ານ Rached Ghannouchi ຄາດວ່າ ຈະປຶກສາຫາລືກັບ ປະທານາທິບໍດີ Moncef Marzouki ໃນວັນພຸດມື້ນີ້ ກ່ຽວກັບຜູ້ສະໝັກໃນພັກຂອງທ່ານ ເພື່ອເຂົ້າກຳຕຳແໜ່ງນາຍົກລັດຖະ ມົນຕີຂອງປະເທດ